ดาวโจนส์ปิดพุ่ง 779.71 จุด รับความหวังสถานการณ์โควิด-19 ดีขึ้น - FINNOMENA
ดัชนีดาวโจนส์ ปิดพุ่งขึ้นเมื่อคืนนี้ โดยได้แรงหนุนหลังจากผู้อำนวยการสถาบันภูมิแพ้และโรคติดต่อแห่งชาติสหรัฐ คาดการณ์ว่า สถานการณ์การแพร่ระบาดของโควิด-19 จะพลิกผันดีขึ้นหลังผ่านพ้นสัปดาห์นี้
9 เม.ย. 2563

ดัชนีดาวโจนส์ ปิดพุ่งขึ้นเมื่อคืนนี้ โดยได้แรงหนุนหลังจากผู้อำนวยการสถาบันภูมิแพ้และโรคติดต่อแห่งชาติสหรัฐ คาดการณ์ว่า สถานการณ์การแพร่ระบาดของโควิด-19 จะพลิกผันดีขึ้นหลังผ่านพ้นสัปดาห์นี้
นอกจากนี้ ตลาดยังได้ปัจจัยบวกจากหุ้นกลุ่มธุรกิจสุขภาพที่พุ่งขึ้น หลังนายเบอร์นี่ แซนเดอร์ส วุฒิสมาชิกรัฐเวอร์มอนต์ ประกาศถอนตัวจากการแข่งขันเป็นตัวแทนพรรคเดโมแครตเข้าชิงตำแหน่งประธานาธิบดีสหรัฐ
รวมถึงได้รับปัจจัยบวกจากรายงานการประชุมของเฟดประจำเดือนมี.ค.ซึ่งระบุว่า คณะกรรมการเฟดยืนยันว่าจะยังคงตรึงอัตราดอกเบี้ยที่ระดับ 0.00-0.25% จนกว่าเฟดมีความเชื่อมั่นว่าเศรษฐกิจจะสามารถผ่านพ้นวิกฤตการณ์การแพร่ระบาดของไวรัสโควิด-19
ทั้งนี้นักลงทุนยังคงจับตาข้อมูลเศรษฐกิจของสหรัฐในสัปดาห์นี้ ซึ่งได้แก่ จำนวนผู้ขอรับสวัสดิการว่างงานรายสัปดาห์, ดัชนีราคาผู้ผลิต (PPI) เดือนมี.ค., ดัชนีความเชื่อมั่นผู้บริโภคเดือนเม.ย.จากมหาวิทยาลัยมิชิแกน, สต็อกสินค้าคงคลังภาคค้าส่งเดือนก.พ. และดัชนีราคาผู้บริโภค (CPI) เดือนมี.ค.
ที่มา : https://economictimes.indiatimes.com/markets/stocks/news/dow-jones-opens-higher-on-hopes-us-outbreak-nearing-peak/articleshow/75050513.cms
แท็ก:
แชร์บทความ: